UZNESENIA VLÁDY SLOVENSKEJ REPUBLIKY

č.
z ... 2003

k návrhu opatrení na zabezpečenie plnenia úloh z uznesenia Národnej rady SR 
č. 273 z 25. apríla 2003 prijatého na 11. schôdzi Národnej rady SR 
–––––––––––––––––––––––––––––––––––––––––––––––––––––––––––––––––––––––––––
 
Číslo materiálu:

Predkladateľ:              predseda vlády

Vláda

A.	berie na vedomie

A.1.	uznesenie NR SR č. 273 z 25. apríla 2003 k  Petícii poľnohospodárov a potravinárov Slovenska na podporu ich požiadaviek na programové zameranie a vykonávanie štátnej agrárnej politiky (tlač 217);

B.        nesúhlasí

B.1.   s úlohou v bode B.1 uznesenia NR SR č. 273/2003 - v štátnych rozpočtoch Slovenskej republiky na roky 2004 až 2006 dodržať objem doplatku priamych     platieb pre poľnohospodárov Slovenskej republiky do výšky 55,6 a 65 % úrovne súčasných členských krajín Európskej únie. 

B.2.	s úlohou v bode B.2 uznesenia NR SR č. 273/2003 - zabezpečiť pre potreby Intervenčnej poľnohospodárskej agentúry zdroje vo výške 800 mil. Sk                (184 mil. Sk    zrušením viazania rozpočtovej kapitoly Ministerstva pôdohospodárstva SR, 250 mil. Sk z rezervného fondu Slovenského pozemkového fondu),

B. 3. 	s úlohou v bode B.3a) uznesenia NR SR č. 273/2003 - zaviesť dočasné ochranné opatrenia proti nadmerným dovozom hydiny zo zahraničia,
           
C.        ukladá

podpredsedovi vlády a ministrovi financií

C.1.	preveriť prostredníctvom Colného riaditeľstva colné a daňové úniky pri dovoze hydiny s dôrazom na prešetrenie uplatnenia dumpingových cien, 

1
podpredsedovi vlády a ministrovi hospodárstva

C.2.	preveriť (analyzovať) systém automatických licencií na dovoz hydiny a počet dovozných subjektov,

ministrovi pôdohospodárstva

C.3.	aplikovať prostredníctvom Štátnej veterinárnej správy a Ústredného kontrolného a skúšobného ústavu poľnohospodárstva fytosanitárne a zooveterinárne opatrenia na úrovni štandardu Európskej únie,

C.4.	predložiť na rokovanie vlády Strednodobú koncepciu ďalšieho rozvoja agropotravinárskeho kompexu Slovenskej republiky a agrárnej politiky štátu so zameraním na podporu zvýšenia konkurencieschopnosti a obnovu prosperity poľnohospodárstva a potravinárstva;

D.	poveruje

predsedu vlády

D. 1.	predložiť materiál uvedený v bode C.4  tohto uznesenia Národnej rade SR,

ministra pôdohospodárstva 

D. 3.	odôvodniť materiál uvedený v bode C.4  tohto uznesenia v Národnej rade SR.

Vykonajú:	predseda vlády
podpredseda vlády a ministrovi financií
podpredseda vlády a minister hospodárstva
minister pôdohospodárstva

Na vedomie: 	predseda Národnej rady SR   

2